عەبدولڕەحمان حاجی ئەحمەدی

عەبدولڕەحمان حاجی ئەحمەدی (لەدایکبووی ١٩٤١ لە مەھاباد - ١٨ی ئازاری ٢٠٢٥ لە کۆلن، ئەڵمانیا) ھەروەھا ناسراو بە حاجی ئەحمەدی سەرکردەیەکی کورد بوو. ئەو سکرتێری پارتی ژیانی ئازادی کوردستان بوو، پارتێک کە لە دژی کۆماری ئیسلامیی ئێران بۆ کونفیدرالیزمی دیمۆکراتیک و ھەرێمێکی خۆبەڕێوەبەر لە ڕۆژھەڵاتی کوردستان شەڕ دەکات. ئەو بە شارۆمەندی ئەڵمانی لە شاری کۆلن، سەرکردایەتیی پژاکی لەسەر ئەستۆ بوو.

ئەو لە ھاوینی ٢٠٠٧دا سەردانی واشینگتنی کرد، گەرچی حکوومەتی ویلایەتە یەکگرتووەکان گوتی لەگەڵ ھیچ دەسەڵاتدارێکی ئەو وڵاتە کۆبوونەوەی نەبووە.http://www.thomasrenard.eu/uploads/6/3/5/8/6358199/jamestown7.pdf

لە ئازاری ٢٠١٠، حاجی ئەحمەدی لە شوێنی نیشتەجێبوونی لە ئەڵمانیا لەلایەن ھێزەکانی ئەڵمانییەوە دەستبەسەر کرا، بەڵام لەدوای ماوەیەکی کورت ئازاد کرا. حکوومەتی ئەڵمانیا ھیچ زانیارییەکی لەبارەی دەستبەسەرکردن یان ئازادکردنی بڵاو نەکردەوە.Germany Rejects Iran Extradition Request , Radio Free Europe, March 09, 2010. پێش ئازادکردنی، حکوومەتی ئێران لە ئەڵمانیای ویستبوو کە حاجی ئەحمەدی ڕادەستی ئێران بکات، بەڵام ئەڵمانیا بەھۆی ئەوەی کە حاجی ئەحمەدی شارۆمەندی ئەڵمانیایە ئەو داواکارییەی ڕەتکردەوە.

عەبدولڕەحمان حاجی ئەحمەدی لە ١٨ی ئازاری ٢٠٢٥ لە شاری کۆلن لە ئەڵمانیا کۆچی دوایی کرد.ئاژانسی ھەواڵی فرات: سیاسەتوانی کورد عەبدولڕەحمان حاجی ئەحمەدی شەھید بوو (بە ھەورامی)، نووسراو لە ١٨ی ئازاری ٢٠٢٥؛ سەردان لە ١٩ی ئازاری ٢٠٢٥.

 سەرچاوەکان 

پۆل:لەدایکبووانی ١٩٤١
پۆل:مردووانی ٢٠٢٥
پۆل:خەڵکی مەھاباد
پۆل:کوردەکانی ڕۆژھەڵاتی کوردستان
پۆل:پارتی ژیانی ئازادی کوردستان
پۆل:سیاسییەکانی پارتی ژیانی ئازادی کوردستان
پۆل:ناسیۆنالیستە کوردەکان
پۆل:ئەڵمانییەکانی بە ڕەچەڵەک کورد
پۆل:پەنابەرە ئێرانییەکان لە ئەڵمانیا